| *Pica mauritanica* |
| --- |
| ***Pica mauritanica*** en Marrakech, Marrocos |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Passeriformes |
| Familia: | Corvidae |
| Xénero: | *Pica* |
| Especie: | ***P. mauritanica*** |

 |
| Nome binomial |
| ***Pica mauritanica***Malherbe, 1845 |
| Área de distribución de Pica mauritanicaÁrea de distribución de ***Pica mauritanica***Área de distribución de ***Pica mauritanica*** |

*Pica pica mauritanica*  - (MHNT)
***Pica mauritanica*** é unha especie de ave paseriforme da familia dos córvidos, unha das sete comprendidas no xénero *Pica*.

Taxonomía
---------

### Descrición

A especie foi descrita en 1845 polo maxistrado e naturalista afeccionado francés
Alfred Malherbe.

### Sinónimos

Ademais de polo nome actualmente válido, a especie coñeceuse tamén polos sinónimos:

* *Pica pica mauritanica* Malherbe, 1845
* *Pica pica mauretanica* Malherbe, 1845

### Etimoloxía

Para a do xénero, ver *Pica*.

O epíteto específico, *mauritanica*, é o nominativo feminino singular do adxectivo latino *mauritanicus, -a, -um*, "de Mauritania", en alusión á súa área de distribución, nas provincias do Imperio romano Mauritania Tingitana e Mauritania Cesariense, no actual Magreb.

Características
---------------

Pódese distinguir da pega común (*Pica pica*, da que en tempos foi considerada unha subespecie), por ter unha pequena carúncula azul, lisa, tras o ollo, a zona branca do ventre máis curta, as ás máis curtas e a cola máis longa.

Distribución
------------

*Pica mauritanica* é unha especie endémica do noroeste de África, estendéndose, nunha distribución descontinua, desde o Sáhara Occidental até Tunisia, encontrándose tamén en Marrocos, Alxeria e nos enclaves españois do norte de África. (Ver mapa).

Filoxenia
---------

Un estudo de filoxenético publicado en 2017 descubriu que *Pica mauritanica* diverxeu a partir dun antepasado común co clado que contén a todos os demais membros do xénero *Pica*.

Estado de conservación
----------------------

A Unión Internacional para a Conservación da Natureza e dos Recursos Naturais (UICN), tendo en conta que esta especie ten unha área de distribución grande e, polo tanto, non se aproxima aos limiares de *Vulnerábel* baixo o criterio do tamaño da área de distribución, a extensión e calidade do hábitat e o tamaño da poboación, a que a tendencia de poboación parece ser estable e, polo tanto, a especie non se aproxima aos limiares de *Vulnerábel* baixo o criterio de tendencia poboacionale aínda que o tamaño da poboación non se cuantificou debe ser grande e, polo tanto, non se aproxima aos limiares de *Vulnerábel*, cualifica o staus da especie como *LC* (Pouco preocupante).

Notas
-----

1. 1 2  BirdLife International (2017): *Pica pica* na *Lista vermella* da UICN. Versión 2021-3. Consultada o 12 de febreiro de 2022.
2. 1 2  *Pica mauritanica* Malherbe, 1845 no BioLib. Consultado o 13 de febreiro de 2022.
3. ↑  del Hoyo, J.; Collar, N.; Christie, D.A. (2018). del Hoyo, J.; Elliott, A.; Sargatal, J.; Christie, D. A.; de Juana, E. eds. "Maghreb Magpie (*Pica mauritanica*)". *Handbook of the Birds of the World Alive*. Barcelona: Lynx Edicions. Consultado o 12 de febreiro de 2022.
4. ↑  Song, S.; Zhang, R.; Alström, P.; Irestedt, M.; Cai, T.; Qu, Y.; Ericson, P.G.P.; Fjeldså, J.; Lei, F. (2017). "Complete taxon sampling of the avian genus *Pica* (magpies) reveals ancient relictual populations and synchronous Late-Pleistocene demographic expansion across the Northern Hemisphere". *Journal of Avian Biology* **49** (2): 1–14.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Pica mauritanica Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Pica mauritanica*** |

### Bibliografía

* Cramp, S. & Simmons, K. E. L. eds. (1977-1994): *Handbook of the birds of Europe, the Middle East and Africa. The birds of the western Palearctic*. Oxford: Oxford University Press. ISBN 978-0-1985-7358-6.
* del Hoyo, J.; Collar, N. J.; Christie, D. A.; Elliott, A. Fishpool, L. D. C.; Boesman, P. & Kirwan, G. M. (2016): *HBW and BirdLife International Illustrated Checklist of the Birds of the World. Volume 2: Passerines*. Barcelona / Cambridge, UK: Lynx Edicions / BirdLife International. ISBN 978-84-9655-398-9.

### Outros artigos

* Córvidos
* *Pica*

### Ligazóns externas

* *Pica mauritanica* en *xeno-canto.org*.

|  |  |
| --- | --- |
| Identificadores taxonómicos | 
* Avibase: 3FA7E460EC07707F
* BirdLife: 103727118
* eBird: eurmag3
* GBIF: 10676018
* IUCN: 103727118
* Xeno-canto: Pica-mauritanica

 |